
POGOJI
POSLOVANJA
TOP FITNES ŽIRI  
Z nakupom karte oziroma sklenitvijo vezave član potrjuje, da je seznanjen s cenikom, temi pogoji poslovanja in hišnim redom TOP FITNES.

SPLOŠNI POGOJI ZA VSE STORITVE
· Član je dolžan upoštevati hišni red, navodila trenerjev ter pravila varne uporabe opreme.
· Pred začetkom vadbe mora trenerja obvestiti o morebitnih poškodbah, omejitvah ali drugih okoliščinah, ki bi lahko vplivale na varno izvajanje vadbe. 
· Vadba poteka na lastno odgovornost.
· TOP FITNES ne odgovarja za osebne predmete, puščene v garderobah ali drugih prostorih.
· Za člana veljajo cena in pogoji, dogovorjeni ob nakupu karte oziroma sklenitvi vezave. Ob neporavnanih obveznostih se lahko dostop do storitev začasno onemogoči.
· Ob hujših ali ponavljajočih se kršitvah hišnega reda si TOP FITNES pridržuje pravico do prekinitve pravice do uporabe storitev.
· TOP FITNES si pridržuje pravico do razumnih sprememb urnika, trenerjev in organizacije vadb.

FITNES
· Fitnes karta* omogoča samostojno uporabo fitnesa v času veljavnosti karte.
· Fitnes karta* je osebna in neprenosljiva.
· Fitnes karta* velja skladno z obdobjem, navedenim ob nakupu oziroma sklenitvi.
· Enkratni obisk je možen tudi izven časa prisotnosti recepcije, če obiskovalec pred začetkom vadbe obvesti TOP FITNES in poravna 10 €. Nenajavljena uporaba fitnesa brez veljavne karte oziroma predhodnega obvestila se zaračuna 20 €.
· Letno fitnes karto je mogoče poravnati v enkratnem znesku ali v 12 mesečnih obrokih z letno vezavo preko trajnika.
· Pri plačilu v 12 mesečnih obrokih je član dolžan zagotoviti zadostna sredstva na svojem bančnem računu, da je lahko posamezno plačilo pravočasno izvedeno.
· Vezava velja za celotno dogovorjeno obdobje. Predčasna prekinitev letne vezave ni mogoča, razen v izjemnih okoliščinah po dogovoru s TOP FITNES. Pogoji za morebitno predčasno prekinitev so določeni na obrazcu, ki ga član prejme oziroma potrdi ob sklenitvi letne vezave.
· Zamrznitev mesečne in polletne fitnes karte ni mogoča.

· TOP FITNES si pridržuje pravico do spremembe odpiralnega časa zaradi praznikov, vzdrževanja ali drugihutemeljenih razlogov.
* Mesečna, polletna in letna

SKUPINSKE VADBE
· Karta* za skupinske vadbe je osebna in neprenosljiva.
· Karta* za skupinske vadbe velja skladno z obdobjem, navedenim ob nakupu oziroma sklenitvi.
· Skupinske vadbe je mogoče obiskovati v času veljavnosti karte.
· Letno karto za skupinske vadbe je mogoče poravnati v enkratnem znesku ali v 12 mesečnih obrokih z letno vezavo preko trajnika.
· Pri plačilu v 12 mesečnih obrokih je član dolžan zagotoviti zadostna sredstva na svojem bančnem računu, da je lahko posamezno plačilo pravočasno izvedeno.
· Vezava velja za celotno dogovorjeno obdobje. Predčasna prekinitev letne vezave ni mogoča, razen v izjemnih okoliščinah po dogovoru s TOP FITNES. Pogoji za morebitno predčasno prekinitev so določeni na obrazcu, ki ga član prejme oziroma potrdi ob sklenitvi letne vezave
· Zamrznitev mesečne in polletne karte za skupinske vadbe ni mogoča.
· Skupinske vadbe potekajo po objavljenem urniku.
· Za vadbe z omejenim številom mest je potrebna predhodna rezervacija.
· Obiski se koristijo v času veljavnosti karte in se ne prenašajo v naslednje obdobje.
· Izostale obiske je mogoče nadomestiti z obiskom drugega termina iste oziroma ustrezne skupinske vadbe, če je v času veljavnosti karte na voljo prosto mesto.
· Če je član na vadbo rezerviran in se je ne more udeležiti, je svojo rezervacijo dolžan odpovedati najkasneje 2 uri pred začetkom vadbe, da se sprosti mesto za druge člane.
· Če član rezervacije ne odpove najkasneje 2 uri pred začetkom vadbe in se vadbe ne udeleži, se obisk šteje kot koriščen.
· TOP FITNES si pridržuje pravico do spremembe termina ali trenerja.
* Mesečna, polletna in letna

KINEZIOLOŠKA VADBA
· Karta za kineziološko vadbo je osebna in neprenosljiva.
· Član izbere karto s 4 ali 8 obiski na mesec.
· Karta za kineziološko vadbo velja skladno z obdobjem, navedenim ob nakupu oziroma sklenitvi.
· Polletno karto je mogoče poravnati v enkratnem znesku ali v 6 mesečnih obrokih z vezavo preko trajnika.
· Letno karto je mogoče poravnati v enkratnem znesku ali v 12 mesečnih obrokih z vezavo preko trajnika.
· Pri plačilu v 6 oziroma 12 mesečnih obrokih je član dolžan zagotoviti zadostna sredstva na svojem bančnem računu, da je lahko posamezno plačilo pravočasno izvedeno.
· Vezava velja za celotno dogovorjeno obdobje. Predčasna prekinitev letne vezave ni mogoča, razen v izjemnih okoliščinah po dogovoru s TOP FITNES. Pogoji za morebitno predčasno prekinitev so določeni na obrazcu, ki ga član prejme oziroma potrdi ob sklenitvi letne vezave


· Pri 6-mesečni vezavi je mogoča zamrznitev do 2 tedna. Pri 12-mesečni vezavi je mogoča zamrznitev do 4 tedne.
· Zamrznitev je možna za najmanj 7 zaporednih dni.
· Zamrznitev mesečne karte za kineziološko vadbo ni mogoča.
· Pri bolezni ali drugih nepredvidenih okoliščinah se lahko zamrznitev odobri tudi naknadno, po predhodnem dogovoru s TOP FITNES.
· Za čas odobrene zamrznitve se veljavnost karte oziroma vezave ustrezno podaljša.
· Član se praviloma udeležuje vadbe v izbranem oziroma predvidenem terminu, lahko pa trening po dogovoru opravi tudi samostojno, brez navzočnosti trenerja, po programu izven rednega termina, če mu to bolj ustreza. Tudi v tem primeru se trening šteje kot koriščen obisk.
· Obiski niso vezani na določeno število obiskov na teden. V primeru nadomeščanja izostalega termina se lahko član vadbe udeleži tudi večkrat v istem tednu, če je v drugem terminu na voljo prosto mesto.
· Obiski se koristijo v času veljavnosti karte in se ne prenašajo v naslednje obdobje.
· Za vadbe z omejenim številom mest je potrebna predhodna rezervacija.
· Če je član na vadbo rezerviran in se je ne more udeležiti, mora rezervacijo odpovedati najkasneje 2 uri pred začetkom vadbe.
· Če član rezervacije ne odpove pravočasno in se vadbe ne udeleži, se obisk šteje kot koriščen.
· Izostali obisk je mogoče nadomestiti z obiskom drugega termina kineziološke vadbe, če je v času veljavnosti karte na voljo prosto mesto.
· Če v drugem terminu ni prostega mesta, lahko član po dogovoru obisk opravi samostojno izven rednega termina vadbe. Tak obisk se šteje kot koriščen obisk.
· TOP FITNES si pridržuje pravico do spremembe termina ali trenerja.

TOP FOKUS
· Karta TOP FOCUS se sklene za 3, 6 ali 12 mesecev.
· Karta in rezervirano mesto sta osebna in neprenosljiva.
· Karta TOP FOCUS vključuje tudi možnost samostojnega obiskovanja fitnesa brez doplačila v času veljavnosti karte.
· 3- in 6-mesečno karto je mogoče poravnati v enkratnem znesku.
· 3-, 6- in 12-mesečno karto je mogoče poravnati v 3, 6 oziroma 12 mesečnih obrokih, glede na dolžino vezave, z vezavo preko trajnika.
· Pri plačilu v mesečnih obrokih je član dolžan zagotoviti zadostna sredstva na svojem bančnem računu, da je lahko posamezno plačilo pravočasno izvedeno.
· Pri 3-mesečni vezavi je možna zamtznitev 1 teden
· Pri 6-mesečni vezavi je mogoča zamrznitev do 2 tedna.
· Pri 12-mesečni vezavi je mogoča zamrznitev do 4 tedne.
· Zamrznitev se koristi v blokih po najmanj 7 zaporednih dni. 
· Zamrznitev se najavi pred začetkom koriščenja. V primeru nenadne bolezni ali druge nepredvidene okoliščine lahko TOP FITNES izjemoma odobri zamrznitev tudi naknadno.
· Vezava velja za celotno dogovorjeno obdobje. Predčasna prekinitev letne vezave ni mogoča, razen v izjemnih okoliščinah po dogovoru s TOP FITNES. Pogoji za morebitno predčasno prekinitev so določeni na obrazcu, ki ga član prejme oziroma potrdi ob sklenitvi letne vezave
· Za čas odobrene zamrznitve se veljavnost karte ustrezno podaljša.
· Član ima praviloma rezerviran svoj termin.
· Če se član vadbe ne more udeležiti, mora svoj termin pravočasno odpovedati.


· [bookmark: _GoBack]Meritve in spremljanje napredka v sodelovanju z zavodom Arcus Medici pri 12-mesečnem TOP Focus paketu vključeno; pri 3- in 6-mesečnem paketu možnost koriščenja po partnerski ceni.
· Ob pravočasni odpovedi lahko član izostali obisk nadomesti v enem od posebej razpisanih nadomestnih terminov TOP Focus, glede na razpoložljiva mesta. Nadomestni termini se razpisujejo periodično glede na potrebe in organizacijske možnosti TOP FITNES. Član mora nadomestni obisk izkoristiti v času veljavnosti svojega 3-, 6- ali 12-mesečnega paketa. Po izteku paketa se neizkoriščeni obiski ne prenašajo. Razpis nadomestnega termina ne pomeni zagotovitve termina po individualni izbiri člana.
· V primeru, da član termina ne odpove en dan pred terminom in se vadbe ne udeleži, se termin šteje kot koriščen.
· V karto je vključena tudi možnost uporabe fitnesa, pri čemer za njuno uporabo veljajo pogoji, določeni v pogojih poslovanja za fitnes in skupinske vadbe
· TOP FITNES si pridržuje pravico do spremembe termina ali trenerja.

OSEBNO TRENERSTVO
· Osebno trenerstvo je na voljo v paketih 4, 8 ali 12 obiskov.
· Paket s 4 obiski je mogoče koristiti v obdobju do 5 tednov, paket z 8 obiski v obdobju do 6 tednov, paket z 12 obiski pa v obdobju do 2 mesecev.
· Obiske je potrebno izkoristiti v času veljavnosti paketa oziroma do porabe vseh kupljenih obiskov.
· Ob sklenitvi paketa se s članom določi predviden termin treninga, termine pa se lahko po dogovoru s trenerjem sproti prilagaja.
· Če se član treninga ne more udeležiti, mora termin odpovedati najkasneje en dan pred treningom.
· Ob pravočasni odpovedi se član s trenerjem dogovori za nadomestni termin, v katerem se trening izvede.
· Nadomestni termin je potrebno izvesti v času veljavnosti paketa.
· Če član termina ne odpove pravočasno (24 ur pred izvedbo termina), se obisk šteje kot koriščen.
· V izjemnih okoliščinah se lahko veljavnost paketa po predhodnem dogovoru s TOP FITNES ustrezno podaljša.
· V paket osebnega trenerstva je vključena tudi možnost uporabe fitnesa in skupinskih vadb brez doplačila, pri čemer za njuno uporabo veljajo pogoji, določeni v pogojih poslovanja za fitnes in skupinske vadbe.

